**3. NAPIREND:** Ügyiratszám: BCS/897-2/2025.

**ELŐTERJESZTÉS**

a Képviselő-testület **2025. október 13-i nyilvános** ülésére

**Tárgy:** **A Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola szakmai munkájának fenntartói értékelése (2024/25-es tanév)**

**Előterjesztő:** Schumacher József elnök

**Előkészítette:**  dr. Varga Viktória jegyző

**Tisztelt Képviselő-testület!**

A Balatoncsicsói Német Nemzetiségi Önkormányzatnak, mint köznevelési intézményfenntartónak minden évben el kell készítenie és közzé kell tennie a fenntartásában álló Nivegy-Völgyi Német Nemzetiségi Nyelvoktató Általános Iskola és Alapfokú Művészeti Iskola pedagógiai programjában meghatározott feladatok végrehajtásával és a pedagógiai-szakmai munka eredményességével összefüggő értékelést.

A 2024/25-es tanévben végzett pedagógiai-szakmai munkáról készült értékelés az előterjesztés melléklete.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.

**HATÁROZATI JAVASLAT**

A Balatoncsicsói Német Nemzetiségi Önkormányzat Képviselő-testülete a Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola 2024/25. tanévben végzett szakmai munkájának fenntartói értékelését az előterjesztés melléklete szerint elfogadja.

Szentantalfa, 2025. október 8.

 **Schumacher József**

 **elnök**

**Balatoncsicsói Német Nemzetiségi Önkormányzat**
8272 Balatoncsicsó, Fő utca 25.
Adószám: 15782580-1-19
Fenntartói azonosító: 39001753
Email: balatoncsicso.nno@gmail.com

**Fenntartói értékelés**
az Nkt. 85. § (3) bekezdés és 83. § (2) bekezdés e) és h) pontja alapján

Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola

Nivegy-Taler Deutsche Grund- und Kulturschule

 8272 Balatoncsicsó, Fő út 1/A.

**2024/2025.**

**Az intézmény OM azonosítója: 037075**

Balatoncsicsó Német Nemzetiségi Önkormányzata, mint fenntartó értékelte a fenti intézményében folyó szakmai munkát és az intézmény pedagógiai programjának teljesítését.

Az értékelés megállapításai a rendelkezésre álló dokumentumok, ellenőrzések tapasztalatain alapulnak.

**Az értékelés területei**

1. Az intézmény gazdálkodása

2. A működés törvényessége

3. Szakmai munka eredményessége, a pedagógiai programok meghatározott feladatok végrehajtása

4. Az intézményvezető értékelése

5. Az intézményben folyó nemzetiségi munka értékelése

6. Helyspecifikus jellemzők értékelése (művészeti oktatás, öko-iskola, SNI)

7. Fenntartói elvárások és javaslatok

**1. Az intézmény gazdálkodása**

Az intézmény önállóan gazdálkodik, az ezzel kapcsolatos feladatokat - költségvetés, előirányzatok, könyvelés, beszámoló - a Zánkai Közös Hivatal Szentantalfai kirendeltsége látja el az intézmény és a Közös Hivatal között kötött munkamegosztási megállapodásban szereplő részletes feladatfelosztás szerint.

A jogszabályoknak megfelelő működést jelentősen megnehezítette a szinte folyamatosan változó jogszabályi környezet.

Ingó és ingatlan vagyon, felszereltség részben áll rendelkezésre, a szabadtéri sportpálya tulajdonosa Balatoncsicsó Község Önkormányzata.

Az iskola költségvetése biztosítja a megfelelő színvonalú működést.

**2. A működés törvényessége**

Az intézmény alapdokumentumai rendelkezésre állnak; jelentős feladat a hatályos jogszabályok szerinti változások átvezetése.

Az iskola részben a fenntartó, részben saját szabályzatai alapján működik.

Az intézmény feladatellátásának személyi feltételeit a nem tervezhető évközi hiányzások, felmondások miatt csak olyan óraszám-felosztással sikerült teljesíteni, mely nem teljesen felelt meg az ide vonatkozó törvényi előírásoknak.

**3. Szakmai munka eredményessége, a pedagógiai programok meghatározott feladatok végrehajtása**

A vezetői beszámoló alapján a 139 tanuló tanulmányi átlaga minden tantárgyat figyelembe véve 4,55 – alsós 4,67, felsős 4,43 – ezek az eredmények kiválóak.

Az iskola tanulmányi átlaga nemzetiségi német nyelv és irodalom tantárgyból 3,91, ez javításra javasolt jövőbeni feladat.

Az iskola pedagógusai a Pedagógiai programban rögzített feladatokat eredményesen végrehajtották.

**4. Az intézményvezető értékelése**

Az intézményvezető 2024. augusztus 15. óta irányítja az iskolát.

Vezetői tevékenységét nagyban nehezítette pedagógusok tartós hiányzása, évközi felmondása, ezek megfelelő kezeléséhez a stabil szakmailag kiváló pedagógus törzsgárda adott segítséget.

A tanévben lezajlott intézményi ellenőrzések, munkaszerződések felülvizsgálata, működés törvényessége, tanuló és gyermekbaleset megelőzése során megállapított korrekció igény végrehajtása folyamatos feladat.

A fenntartó és intézményvezető közötti kapcsolat eredményességének egyik fő eleme az információ átadás, ennek hatékonyságának növelése kiemelt feladat.

**5. Az intézményben folyó nemzetiségi munka értékelése**

Az intézményben folyó nemzetiségi munka sokszínű; a megrendezett programok elősegítik, hogy élményszerű legyen a nemzetiségi oktatás.

A múlt, a kulturális értékek megismerése és megőrzése segíthet, hogy a következő tanévekben a nemzetiségi német nyelv és irodalom tantárgyi átlaga javuló legyen.

Három 8. osztályos tanuló vett részt német nyelvvizsgán, B1 szintet teljesítettek mindannyian.

**6. Helyspecifikus jellemzők értékelése (művészeti oktatás, öko-iskola, SNI)**

Zeneiskolai növendékek száma 117 fő, a székhelyen kívül Tótvázsonyban, Révfülöpön, Zánkán működik az intézmény.

Jelentős és értékes munka folyik az öko-iskolai programokon belül, mely népszerű a tanulók körében.

A tanulói létszám 20 %-a SNI tanuló, a kiemelkedő költségvetési támogatásoknak köszönhetően saját gyógypedagógus foglalkoztatása vált lehetővé, mely rendkívül nagy segítség a tanulási nehézségekkel küzdő tanulók számára.

**7. Fenntartói elvárások**

Az intézményvezető felé:

Biztosítsa az iskola jogszabályoknak megfelelő átlátható és hatékony működését.

Nyílt és együttműködő kapcsolat a fenntartóval, a Zánkai Közös Hivatal Szentantalfai Kirendeltségének munkatársaival, a székhely önkormányzat és társönkormányzatok vezetőivel.

Őrizze meg a kis létszámú iskolai létszámból adódó családias légkört, biztosítva a támogató környezetet minden tanuló számára.

Kiszámítható nyugodt szakmai légkör biztosítása a nevelőtestület tagjai részére.

Iskola felé

Törekedjen a tanulói teljesítmények folyamatos javítására, külön figyelmet fordítva a tehetséggondozásra.

Őrizze meg a közösség értékeit.

A német nemzetiségi hagyományok megismertetése és ápolása élményszerű programok szervezésével.

A fenntartó jelen intézményi értékelést az Nkt. 85. § (3) bekezdése alapján a balatoncsicso.hu weboldalon nyilvánosságra hozza.

Balatoncsicsó, 2025. 10. 08.

………………………………………………

Schumacher József Pál
Balatoncsicsói Német Nemzetiségi
Önkormányzat Elnök